A3

IBRÁNY VÁROS ÖNKORMÁNYZATA KÉPVISELŐ-TESTÜLETÉNEK

1/2017. (I.27.) önkormányzati rendelete

**A díszpolgári cím, a Pro Urbe Emlékérem, Ibrányért Díszcímer, a Város Kiváló Közalkalmazottja, a Város Kiváló Köztisztviselője valamint Ibrány Kiváló Tanulója kitüntetés adományozásáról szóló 6/2000 (III.17.) önkormányzati rendelet módosításáról**

Ibrány Város Önkormányzatának képviselő-testülete a Magyarország Alaptörvénye 32. cikkének (2) bekezdésében kapott felhatalmazás alapján a Magyarország Alaptörvénye 32. cikkének (1) bekezdése i) pontjában meghatározott feladatkörében eljárva a következőket rendeli el:

1. §

**A díszpolgári cím, a Pro Urbe emlékérem, Ibrányért Díszcímer, a Város Kiváló Közalkalmazottja, a Város Kiváló Köztisztviselője valamint Ibrány Kiváló Tanulója kitüntetés adományozásáról szóló 6/2000 (III.7.) önkormányzati rendelet,(továbbiakban: Rendelet) 1.§ (3) bekezdése helyébe a következő rendelkezés lép:**

„(3)A díszpolgári címmel külön erre a célra készített 11,5 cm átmérőjű, 0,8 cm vastagságú bronz emlékplakett jár. A plakett hátoldalán Ibrány város címere, első oldalán a város főtere épületeinek kontúrja, „ IBRÁNY VÁROS DÍSZPOLGÁRA” felirat valamint az elismerésben részesülő személy neve és az adományozás éve található. A plakett tárolására méretre készült egyedi , a város címerének dombornyomatával ellátott bőr tok szolgál. Az emlékplakett mellé díszoklevél jár.”

2. §

**A Rendelet 3.§ (3) bekezdése helyébe a következő rendelkezés lép és a következő új, (3a) bekezdéssel egészül ki:**

„(3)A PRO URBE Emlékérem kitüntetés külön erre a célra készített 11,5 cm átmérőjű, 0,8 cm vastagságú bronz emlékérem. Az emlékérem hátoldalán Ibrány város címere, első oldalán Ibrányi László (1659-1705) II. Rákóczi Ferenc ezredes kapitányának alakja, s felette az „ IBRÁNY VÁROS ÖNKORMÁNYZATA PRO URBE” felirat valamint az adományozás éve található. Az érem tárolására méretre készült egyedi , a város címerének dombornyomatával ellátott bőr tok szolgál.

(3a) A Pro Urbe Emlékérem mellé díszoklevél és pénzjutalom jár, melynek értéke nem lehet egyének esetén nettó 75.000.-Ft-nál, csoport esetén nettó 150.000.-Ft-nál kevesebb.”

3. §

**A Rendelet 3/A.§ (3) bekezdése helyébe a következő rendelkezés lép és a következő új, (3a) bekezdéssel egészül ki:**

„(3)Az Ibrányért Díszcímer kitüntetéshez külön erre a célra készített 11,5 cm átmérőjű kör alakú kristály emlékplakett jár. A plaketten gravírozással Ibrány város címere, található. A plakett tárolására méretre készült egyedi díszdoboz szolgál.

(3a) Az Ibrányért Díszcímer mellé díszoklevél és pénzjutalom jár, melynek a nettó összege egy személy esetén 50.000.-Ft, csoport esetén 100.000.-Ft.”

4. §

**A Rendelet 3/B.§ (3) bekezdése helyébe a következő rendelkezés lép :**

„(3)A cím mellé díszoklevél és pénzjutalom jár, melynek az összege nettó 50.000.-Ft.”

5. §

**A Rendelet 3/C.§ (4) bekezdése helyébe a következő rendelkezés lép :**

„(4) Az elismerés mellé díszoklevél és egyszeri pénzjutalom jár, melynek az összege nettó 50.000.-Ft.”

**6.§**

A Rendelet a kihírdetését követő napon lép hatályba, és a hatálybalépését követő napon hatályát veszti.

**Ibrány, 2017. január 23.**

**Berencsi Béla sk. Bakosiné Márton Mária sk.**

**polgármester jegyző**